PATVIRTINTA

 Šiaulių r. Kužių mokyklos direktoriaus

 2021 m. gruodžio 14 d. įsakymu Nr. BP-180(1.3)

**ŠIAULIŲ R. KUŽIŲ MOKYKLOS**

**PAGALBOS UGDYTINIUI/MOKINIUI TEIKIMO TVARKOS**

**APRAŠAS**

**PAGALBOS UGDYTINIUI/MOKINIUI TEIKĖJAI**

**KLASĖS/GRUPĖS AUKLĖTOJAS**

**TĖVAI (GLOBĖJAI, RŪPINTOJAI)**

**MOKYTOJAI**

**VAIKO GEROVĖS KOMISIJA**

**ŠVIETIMO PAGALBOS SPECIALISTAI**

**VISUOMENĖS SVEIKATOS PRIEŽIŪROS SPECIALISTAS**

**ADMINISTRACIJA**

**I DALIS**

**PAGALBOS MOKINIUI TEIKIMO TVARKOS APRAŠAS**

1. **BENDROSIOS NUOSTATOS**

1.Kužių mokyklos mokymosi pagalbos teikimo tvarkos aprašas (toliau Aprašas) nustato pagalbos mokiniams teikimo tikslus, uždavinius, principus, formas, gavėjus, teikėjus bei mokymosi pagalbos organizavimą.

**II. MOKYMOSI PAGALBOS TEIKIMO TIKLAS, UŽDAVINIAI IR PRINCIPAI**

2. Tikslas – veiksmingai padėti mokiniui mokytis, įveikiant mokymosi sunkumus, užtikrinti

 tikslingą gabių mokinių ugdymą(si).

3. Uždaviniai:

3.1. stebėti ir analizuoti, laiku identifikuoti kylančius mokinių mokymosi sunkumus;

3.2. sudaryti sąlygas gabių ugdytinių/mokinių ir mokinių, turinčių mokymosi sunkumų,

ugdymui(-si);

3.3. teikti ugdytiniui/mokiniui reikalingas socialines, pedagogines ir psichologines paslaugas,

 telkiant švietimo pagalbos specialistus, mokytojus ir tėvus (globėjus, rūpintojus).

4. Pagalbos teikimo principai:

4.1. lygios galimybės – kiekvienam mokiniui užtikrinamas pagalbos prieinamumas;

4.2. visuotinumas – pagalba teikiama visiems mokyklos mokiniams, kuriems jos reikia;

4.3. individualizavimas – pagalba teikiama atsižvelgiant į konkretaus mokinio problemas;

4.4. veiksmingumas – mokymosi pagalba turi būti suteikiama laiku ir atitinka mokinio

mokymosi galias;

4.5. kompleksiškumas – pagalba teikiama pagal poreikį kartu su kitomis pagalbos mokiniui

 teikimo formomis.

1. **MOKYMOSI PAGALBOS GAVĖJAI, TEIKĖJAI**

5. Mokymosi pagalbos gavėjai:

5.1. mokiniai, kurių pasiekimų lygis žemesnis, nei numatyta Bendrosiose programose;

5.2. mokiniai, turintys specialiųjų ugdymosi poreikių;

5.3. mokiniai, kurį laiką nelankę mokyklos (dėl ligos ar kitų priežasčių praleidusiems

dalį pamokų);

5.4. mokiniai, atvykę iš kitų mokyklų ar užsienio;

5.5. mokiniai, siekiantys aukštesnių mokymosi rezultatų;

5.6. gabūs mokiniai.

6. Mokymosi pagalbos teikėjai – mokytojai, klasių auklėtojai, švietimo pagalbos specialistai, vaiko gerovės komisija (VGK), administracija, visuomenės sveikatos priežiūros specialistas, tėvai (globėjai, rūpintojai);

7. Mokymosi pagalbos gali prašyti pats mokinys, mokinio tėvai (globėjai, rūpintojai), rekomenduoti – mokytojai, klasių vadovai, VGK.

1. **MOKYMOSI PAGALBOS ORGANIZAVIMAS**

**Mokytojas**

8. Stebi ir analizuoja mokinių pasiekimus, laiku identifikuoja kylančius sunkumus, siūlo/teikia pagalbą.

9. Teikia mokymosi pagalbą pamokoje, pritaikydamas mokymo(si), priemones, metodus, diferencijuodamas ar individualizuodamas ugdymo(si) turinį.

10. Informuoja klasės vadovą, teikia informaciją el. dienyne.

11. Mokymosi pagalbos formos:

11.1. trumpalaikės konsultacijos (teikiamos pagal poreikį arba dalyko mokytojo rekomendaciją);

11.2. pagalbos valandos skiriamos mokymosi sunkumams įveikti ir gabių mokinių ugdymui.

12. Mokinių tėvai (globėjai, rūpintojai) el. dienyne žinučių skiltyje informuojami apie mokiniui rekomenduojamą trumpalaikę ar ilgalaikę mokymosi pagalbą.

13. Mokymosi pagalba mokiniui teikiama:

13.1. dėl ligos ar kitų priežasčių praleidusiam dalį pamokų;

13.2. gavus iš eilės 2-3 nepatenkinamus konkretaus dalyko įvertinimus;

13.3 kai pasiekimų lygis (vieno ar kelių dalykų) yra nepatenkinamas ir jis nedaro pažangos;

13.4. Nacionaliniame pasiekimų patikrinime nepasiekus patenkinamo lygio;

13.5. demonstruojant aukštesniojo lygio pasiekimus, ruošiantis olimpiadoms ir konkursams;

13.6. konsultacijose mokymosi praradimams kompensuoti pagal sudarytą tvarkaraštį ir skirtas

lėšas.

14. Mokytojų pagalbos valandų efektyvumą parodo mokinių lankomumas bei pažymiai.

15. Mokinių dalyvavimas pagalbos valandose fiksuojamas el. dienyne (įrašoma užsiėmimo tema) ir/ar asmeniniuose mokytojų užrašuose (žymimas mokinių lankomumas).

16. Apie mokinio pažangą pagalbos valandose mokytojas informuoja mokinį žodžiu, tėvus – el. dienyne kartą per trimestrą skiltyje „Pagyrimai/Pastabos“.

17. Individualus ugdymo planas (IUP) sudaromas:

 17.1. mokiniui gavus neigiamą dalyko įvertinimą trimestro gale;

 17.2. pagal poreikį atvykusiam iš kitos mokyklos ar užsienio;

 17.3. specialiuosius ugdymosi poreikius turinčiam mokiniui;

 17.4. Nacionaliniame pasiekimų patikrinime mokiniui nepasiekus patenkinamo lygio;

 17.5. po signalinio trimestro nedariusiam pažangos mokiniui, paliktam kartoti kursą ir/ar turinčiam didelių mokymosi sunkumų;

 17.6. mokiniui dėl ligos ar kitų priežasčių praleidusiam 25 proc. dalyko pamokų (esant poreikiui).

18. Apie IUP sudarymą mokinys informuojamas žodžiu, mokinio tėvai (globėjai, rūpintojai) –

žodžiu (telefonu), el. dienyne.

19. Apie IUP įgyvendinimą mokinys ir mokyklos administracija informuojama žodžiu, tėvai

(globėjai, rūpintojai) žodžiu (telefonu), el. dienyne.

20. Mokytojas kreipiasi į vaiko gerovės komisiją:

 20.1. kai mokinys, kuriam buvo sudarytas IUP, trimestro gale turi neigiamą dalyko įvertinimą;

 20.2. dėl elgesio ar kitų problemų, kurias nepavyko išspręsti taikant įvairias pagalbos priemones.

**Klasės auklėtojas**

21. Bendradarbiauja su klasėje dirbančiais mokytojais, išsiaiškina, kam reikalinga mokymosi

pagalba, stebi mokinių lankomumą.

22. Aptaria su mokiniu mokymosi pasiekimų gerinimo galimybes ir pildo individualios

pažangos lapą, stebi ir fiksuoja mokinio kompetencijų ūgtį.

23. Pagal poreikį organizuoja trišalius pokalbius.

24. Netinkamo elgesio atvejus fiksuoja Šiaulių r. savivaldybės administracijos direktoriaus

įsakymu 2020 m. spalio 5 d. Nr. A-1661 patvirtinto „Švietimo pagalbos netinkamai besielgiantiems mokiniams teikimo tvarkos aprašo“ prieduose, aiškinasi priežastis, ieško sprendimo būdų.

**Vaiko gerovės komisija**

25. Nagrinėja mokinių nenoro lankyti mokyklą, nesėkmingo mokymosi priežastis.

26. Analizuoja elgesio taisyklių pažeidimus, smurto, patyčių, teisėtvarkos pažeidimų atvejus.

27. Konsultuoja tėvus vaikų ugdymo organizavimo, elgesio, lankomumo, saugumo užtikrinimo

 ir kt. aktualiais klausimais.

28. Analizuoja vaikų tarpusavio santykius, pedagogų ir vaikų tarpusavio santykius ir teikia

siūlymų pedagogams dėl šių santykių gerinimo.

29. Esant reikalui, siūlo psichologo pagalbą, nukreipia mokinį į švietimo pagalbos tarnybą išsamiam specialiųjų ugdymosi poreikių įvertinimui.

30. Organizuojant ugdymą nuotoliniu būdu, priima sprendimą dėl mokinių, neturinčių sąlygų mokytis namuose arba kuriems dėl kitų priežasčių reikalinga kita pagalba, priežiūros vykdymo mokykloje.

**Tėvai**

31. Pagal galimybes padeda vaikui atlikti namų darbus.

32. Vaikui susidūrus su didesniais mokymosi sunkumais, bendradarbiauja su mokytojais, klasės auklėtoju ir švietimo pagalbos specialistais.

**Mokyklos administracija**

33. Organizuoja pokalbį.

34. Dalyvauja Vaiko gerovės komisijos posėdžiuose, kur analizuojami mokinių ugdymosi rezultatai, numatomos tolesnio poveikio priemonės.

35. Vykdo mokinių mokymosi pasiekimų gerinimo proceso stebėseną.

36. Bendradarbiauja su dalykų mokytojais, klasių vadovais, švietimo pagalbos specialistais, mokinių tėvais (globėjais, rūpintojais).

37. Atlieka mokinių poreikių tyrimą, siūlo būrelius pagal mokinių poreikius.

38. Mokymosi pagalbai teikti skiria pagalbos valandas pagal turimas lėšas ir poreikį.

39. Atsižvelgdama į mokytojų prašymus bei galimybes, skiria valandas dalykų moduliams pagal turimas lėšas ir pagal mokinių pasiekimų gerinimo prioritetus.

40. Parengia pagalbos valandų tvarkaraštį, kuris tvirtinamas mokyklos direktoriaus.

41. Tvarkaraštį skelbia mokyklos internetinėje svetainėje ir el. dienyne.

42. 5 klasės bei iš kitų mokyklų atvykusiems mokiniams skiria mėnesio, 1 klasės mokiniams – 3 mėnesių adaptacinį laikotarpį.

**Specialusis pedagogas, logopedas**

43. Teikia konsultacijas mokiniams ir jų tėvams (globėjams, rūpintojams).

44. Įvertina ir padeda įveikti mokinių kalbėjimo ir kalbos sutrikimus.

45. Atlieka pirminį specialiųjų ugdymosi poreikių įvertinimą pedagoginiu aspektu ir, esant poreikiui, nukreipia įvertinti į Švietimo pagalbos tarnybą.

46. Pataria mokytojams, kaip pritaikyti ir individualizuoti ugdymo turinį specialiųjų ugdymosi poreikių turintiems mokiniams.

47. Padeda specialiųjų ugdymosi poreikių mokiniams įsisavinti ugdymo turinį.

**Socialinis pedagogas**

48. Sprendžia mokinių problemas, organizuoja pagalbą (lankomumo, konfliktinių situacijų sprendimo ir kt.).

49. Konsultuoja tėvus, mokytojus, mokinius.

50. Vykdo prevencinę veiklą.

**Visuomenės sveikatos priežiūros specialistas**

51. Suteikia informaciją mokyklos bendruomenei apie sveikatos išsaugojimo bei stiprinimo būdus.

52. Parenka ir taiko tinkamus sveikatos stiprinimo metodus ir būdus bendradarbiaujant su mokyklos bendruomene.

53. Stebi mokinių sveikatos ir elgsenos problemas, pagal kompetenciją taiko prevencines priemones, prireikus, nukreipia juos į sveikatos priežiūros įstaigas.

54. Atpažįsta gyvybei pavojingas būkles, suteikia pirmąją pagalbą, koordinuoja pirmosios pagalbos teikimą.

55. Rengia ir įgyvendina sveikatinimo veiklos programas (projektus).

**II DALIS**

**PAGALBOS UGDYTINIUI TEIKIMO TVARKOS APRAŠAS**

**(Ikimokyklinis ir priešmokyklinis ugdymas)**

**Grupės auklėtojas**

1. Stebi ir analizuoja vaikų pasiekimus, laiku identifikuoja kylančius sunkumus, siūlo/teikia pagalbą.

2. Diferencijuoja ir individualizuoja ugdymo programą veikloje (užduotys, metodai, vertinimas).

3. Teikia individualią pagalbą:

3.1. jei vaikui sunkiai sekasi, grupės auklėtojas pritaiko tinkamas užduotis, metodikas padėčiai gerinti. Pildomas asmeninis vaiko pasiekimų vertinimo aprašas 2 kartus metuose (tarpinis vertinimas nebūtinas, atliekamas esant reikalui, jei išryškėjo didelės ugdymosi spragos). Informuoja žodžiu apie padėtį ugdytinio tėvus;

3.2. jei mokymosi pasiekimai ar elgesys nesikeičia, grupės auklėtojas kreipiasi į vaiko gerovės komisiją, kur analizuojami ugdytinio rezultatai, numatomos tolesnio poveikio priemonės; Vaiko gerovės komisijoje dalyvauja ugdytinio tėvai(globėjai), grupės auklėtojas, administracija.

4. Atlieka vaikų poreikių tyrimą, siūlo būrelius pagal jų poreikius.

**Vaiko gerovės komisija**

5. Nagrinėja vaikų neadekvataus elgesio, baimių eiti į darželį, vaikų pykčio priežastis.

6. Analizuoja elgesio taisyklių pažeidimus, smurto, patyčių, teisėtvarkos pažeidimų atvejus.

7. Teikia švietimo pagalbą ugdytiniams, turintiems specialiųjų ugdymosi poreikių.

8. Konsultuoja tėvus vaikų ugdymo organizavimo, elgesio, lankomumo, saugumo užtikrinimo ir kt. aktualiais klausimais.

9. Analizuoja vaikų tarpusavio santykius, pedagogų ir vaikų tarpusavio santykius ir teikia siūlymų pedagogams dėl šių santykių gerinimo.

**Logopedas, specialusis pedagogas**  (**pagalba specialiųjų ugdymosi poreikių turintiems vaikams)**

10. Teikia konsultacijas auklėtojoms ir vaikų tėvams.

11. Logopedas įvertina ugdytinių kalbos ir kalbėjimo sutrikimus, šalina juos.

12. Atlieka pirminį specialiųjų ugdymo poreikių įvertinimą pedagoginiu aspektu ir nukreipia įvertinimui į ŠPT.

13. Rašo SUP vaikams individualius pagalbos planus, pažanga vertinama 2 kartus per metus.

14. Specialusis pedagogas lavina pažinimo funkcijas, mažina ugdymosi sunkumus.

**Administracija**

15. Organizuoja socialinės paramos ugdytiniui gavimą (maitinimas, aprūpinimas mokymosi reikmenimis).

16. Įvertina vaikų socialines problemas ir poreikius.

17. Sprendžia ugdytinių problemas, organizuoja pagalbą (lankomumo, konfliktinių situacijų sprendimo ir kt.).

18. Už dalyvavimą projektuose, parodose, pavyzdingą elgesį ugdytinius skatina padėkomis, išvykomis.

**Visuomenės sveikatos priežiūros specialistas**

19. Suteikia informaciją mokyklos bendruomenei apie sveikatos išsaugojimo bei stiprinimo būdus.

20. Stebi vaikų sveikatos ir elgsenos problemas, pagal kompetenciją taiko prevencines priemones, prireikus, nukreipia juos į sveikatos priežiūros įstaigas.

21. Atpažįsta gyvybei pavojingas būkles, suteikia pirmąją pagalbą, koordinuoja pirmosios pagalbos teikimą.

22. Rengia ir įgyvendina sveikatinimo veiklos programas (projektus).

**Tėvai**

23. Pagal galimybes neslepia svarbios asmeninės informacijos apie savo vaiką, kuri gali padėti auklėtojoms ugdant vaiko kompetencijas.

24. Vaikui susidūrus su didesniais mokymosi sunkumais, elgesio problemomis bendradarbiauja su grupės auklėtoju ir švietimo pagalbos specialistais.

25. Tėvai suteikia informaciją grupės auklėtojai pas kokius specialistus lankosi vaikas.